กรุงเทพประกันฯคว้ากำไรปี53เพิ่ม135%
กรุงเทพประกันชีวิตคว้ากำไรปี 2553 เพิ่มขึ้น 1,610.79 ล้านบาท หรือเพิ่มขึ้น 135.85%
23 ก.พ. 2554

กรุงเทพประกันชีวิตคว้ากำไรปี 2553 เพิ่มขึ้น 1,610.79 ล้านบาท หรือเพิ่มขึ้น 135.85%
นายโชน โสภณพนิช รักษาการกรรมการผู้จัดการใหญ่  บริษัทกรุงเทพประกันชีวิต เปิดเผยว่า ปี 2553 บริษัทมีกำไรสุทธิ 2,796.48 ล้านบาท เพิ่มขึ้น 1,610.79 ล้านบาท หรือ คิดเป็น 135.85% สาเหตุที่สำคัญมาจาก  รายได้เพิ่มขึ้น 7,265.59 ล้านบาท แยกเป็นเบี้ยประกันภัยรับสุทธิเพิ่มขึ้น 6,350.22 ล้านบาท รายได้จากการลงทุน เพิ่มขึ้น 705.02 ล้านบาท กำไรจากการลงทุนในหลักทรัพย์เพิ่มขึ้น 214.87 ล้านบาท รายได้อื่นลดลง 4.32 ล้านบาท 
สำหรับ ค่าใช้จ่ายในการรับประกันภัยเพิ่มขึ้น 5,117.15 ล้านบาท แยกเป็น การตั้งเงินสำรองประกันชีวิตเพิ่มขึ้น 3,978.98 ล้านบาท เงินจ่ายตามกรมธรรม์ประกันชีวิต เพิ่มขึ้น 958.83 ล้านบาท ค่าจ้างและค่าบำเหน็จเพิ่มขึ้น 199.97 ล้านบาท ค่าใช้จ่ายส่งเสริมการขายและค่าใช้จ่ายในการรับประกันลดลง 20.63 ล้านบาท 
นอกจากนี้ ยังมีค่าใช้จ่ายในการดำเนินงานเพิ่มขึ้น 117.66 ล้านบาท ขาดทุนจากอัตราแลกเปลี่ยนเพิ่มขึ้น 17.75 ล้านบาท และภาษีเงินได้นิติบุคคลเพิ่มขึ้น 402.24 ล้านบาท 
สำหรับ เบี้ยประกันภัยรับรวมปี 2553 ที่ผ่านมาทำได้ทั้งสิ้น 2.59 หมื่นล้านบาท เพิ่มขึ้นจากงวดเดียวกันของปีก่อนซึ่งทำได้ 1.96 หมื่นล้านบาท